Salisbury-katedralen

Salisbury-katedralen, egentlig Cathedral Church of the Blessed Virgin Mary, er en anglikansk domkirke i Salisbury i, England, og et av de beste eksempler på tidlig engelsk arkitektur. 

Hoveddelen av kirken ble bygget fra 1220 til 1258, i katolsk tid. I 2008 feiret katedralen 750-årsjubileum for innvielsen.

Katedralen har det høyeste spiret i Storbritannia (123 meter). Det er mulig å komme opp i spiret, som støttes av det opprinnelige reisverket i tre. Katedralen har også den største korsgangen og det største katedralområdet i Storbritannia (320.000 m2). 

Katedralen har verdens eldste fungerende ur (fra 1386), og dessuten det best bevarte eksemplaret av de opprinnelige fire kopiene av Magna Carta (alle fire finnes i England). 

Salisbury-katedralen er hovedkirken for Salisbury bispedømme, og bispesete for Biskop av Salisbury.

Referanser

Eksterne lenker 
 
Salisbury Cathedral Stained Glass website 
Adrian Fletcher's Paradoxplace – Salisbury Cathedral and Magna Carta Page
Flickr images
visitsalisbury.com

Verdensarven i Storbritannia
Kunsthistoriske bygninger
Katedraler i England
Vernede byggverk i England